CELEX: 32015D1927
Language: et
Date: 2015-10-26 00:00:00
Title: Nõukogu rakendusotsus (ÜVJP) 2015/1927, 26. oktoober 2015, millega rakendatakse otsust 2014/932/ÜVJP piiravate meetmete kohta seoses olukorraga Jeemenis

27.10.2015   
            
            
               ET
            
            
               Euroopa Liidu Teataja
            
            
               L 281/14
            
         NÕUKOGU RAKENDUSOTSUS (ÜVJP) 2015/1927,
   26. oktoober 2015,
   millega rakendatakse otsust 2014/932/ÜVJP piiravate meetmete kohta seoses olukorraga Jeemenis
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 2,
   võttes arvesse nõukogu 18. detsembri 2014. aasta otsust 2014/932/ÜVJP piiravate meetmete kohta seoses olukorraga Jeemenis, (1) eriti selle artiklit 3,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               ÜRO Julgeolekunõukogu võttis 26. veebruaril 2014 vastu resolutsiooni 2140 (2014), millega nõutakse reisipiirangute kohaldamist isikute suhtes, kelle kannab loetellu ÜRO Julgeolekunõukogu resolutsiooni 2140 (2014) punkti 19 kohaselt moodustatud komitee (edaspidi „komitee”), ning komitee poolt loetellu kantud isikute rahaliste vahendite ja varade külmutamist.
            
         
               (2)
            
            
               Komitee kandis 7. novembril 2014 resolutsiooni 2140 (2014) punktis 17 sätestatud kriteeriumide alusel loetellu kolm isikut.
            
         
               (3)
            
            
               Nõukogu võttis 18. detsembril 2014 vastu otsuse 2014/932/ÜVJP.
            
         
               (4)
            
            
               Komitee muutis 16. septembril 2015 ühe isiku osas esitatud teavet.
            
         
               (5)
            
            
               Otsust 2014/932/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2014/932/ÜVJP lisa muudetakse vastavalt käesoleva otsuse lisas sätestatule.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Luxembourg, 26. oktoober 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 365, 19.12.2014, lk 147.
   
      LISA
      Otsuse 2014/932/ÜVJP lisas esitatud isikute ja üksuste loetelu jaos „Isikud” sisalduv 5. kanne asendatakse järgmise kandega:
      
         
                     „5.
                  
                  
                     
                        Ahmed Ali Abdullah Saleh (teise nimega: Ahmed Ali Abdullah Al-Ahmar)
                     
                        Nimetus: endine suursaadik, endine brigaadikindral. Sünniaeg: 25. juuli 1972. Kodakondsus: Jeemeni. Passi nr: a) Jeemeni passi nr 17979, välja antud Ahmed Ali Abdullah Salehi nimele (viidatud alltoodud diplomaatilises isikutunnistuses nr 31/2013/20/003140); b) Jeemeni passi nr 02117777, välja antud 8. novembril 2005 Ahmed Ali Abdullah Al-Ahmari nimele; c) Jeemeni passi nr 06070777, välja antud 3. detsembril 2014 Ahmed Ali Abdullah Al-Ahmari nimele. Aadress: Araabia Ühendemiraadid. Muu teave: tal on olnud tähtis roll Houthi sõjalises laienemises. Ta on osalenud tegevuses, mis ohustab rahu, julgeolekut või stabiilsust Jeemenis. Ahmed Saleh on Jeemeni Vabariigi endise presidendi Ali Abdullah Salehi poeg. Ahmed Ali Abdullah Saleh on pärit Bayt Al-Ahmari piirkonnast, mis asub pealinn Sanaast umbes 20 km kagus. Diplomaatiline isikutunnistus nr 31/2013/20/003140, mille Araabia Ühendemiraatide välisministeerium andis välja 7. juulil 2013 Ahmed Ali Abdullah Salehi nimele; praegune staatus: tühistatud. ÜRO poolt loetellu kandmise kuupäev: 14.4.2015.
                     
                        Lisateave sanktsioonide komitee poolt loetellu kandmise põhjuste kirjeldavast kokkuvõttest:
                     
                     Ahmed Ali Saleh on oma tegevusega ohustanud president Hadi ametisolekut, püüdnud nurjata Hadi jõupingutusi sõjaväelise reformi osas ning takistanud Jeemeni rahumeelset üleminekut demokraatiale. Salehil on olnud tähtis roll Houthi sõjalises laienemises. 2013. aasta veebruari keskpaiga seisuga oli Ahmed Ali Saleh jaganud vabariikliku kaardiväe brigaadidele ja tuvastamata hõimupealikele laiali tuhandeid uusi vintpüsse. Relvad olid algselt hangitud 2010. aastal ning need hoiti alal, et osta nendega endale relvade saajate lojaalsust, pidades silmas hilisemat poliitilist kasu.
                     Pärast seda, kui Salehi isa, Jeemeni Vabariigi endine president Ali Abdullah Saleh, 2011. aastal Jeemeni presidendi ametikohalt tagasi astus, säilitas Ahmed Ali Saleh oma positsiooni Jeemeni vabariikliku kaardiväe ülemana. Natuke hiljem kui aasta pärast seda tagandas president Hadi Salehi sellelt ametikohalt, kuid isegi pärast juhtimisest kõrvaldamist on ta säilitanud Jeemeni sõjaväes suure mõjuvõimu. ÜRO kandis Ali Abdullah Salehi loetellu ÜRO Julgeolekunõukogu resolutsiooni 2140 alusel novembris 2014.”